Diari Oficial de la Generalitat Valenciana


Sumari del DOGV 5452, del 16-02-2007 (2007/1951)

RESOLUCIÓ de 29 de desembre de 2006, de la secretària autonòmica de Cultura i Política Lingüística, per la qual es prorroga la duració de les beques per a la realització de projectes d'investigació o creació artística a l'estranger, adjudicades mitjançant una Resolució de 26 de juny de 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1951


Data del document
:   29-12-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * programa d'ensenyament
    * assignació per estudis
    * professió artística

Mitjançant l'Orde de 18 de maig de 2006 de la Conselleria de Cultura, Educació i Esport (DOGV 25 de maig de 2006, núm. 5.266), es va convocar un concurs per a la concessió de beques per a la realització de projectes d'investigació o creació artística a l'estranger.  
Per la Resolució de 26 de juliol de 2006 (DOGV d'11 d'agost del 2006, núm. 5.323) de la Secretaria Autonòmica de Cultura i Política Lingüística, es va resoldre el concurs públic mencionat amb l'atorgament de les beques en tres de les distintes modalitats convocades: pintura, arquitectura i creació artística.  
L'apartat segon de l'orde esmentada establix que el període de duració de les beques podrà prorrogar-se pels mesos que resten del curs acadèmic durant l'exercici 2007.  
Per tot això, tenint en compte la duració màxima de la beques prevista en la convocatòria i el que disposa el Decret 108/1992, de 6 de juliol, del Govern valencià, pel qual es regula la concessió de beques, i en virtut de la delegació efectuada pel conseller en la disposició final primera de l'orde esmentada, resolc  
Prorrogar les beques concedides fins a completar el curs acadèmic, sense que en cap cas este termini supere el període de dotze mesos, a les tres persones que van resultar adjudicatàries en la convocatòria de 2006. L'import de la beca durant este període serà el corresponent al determinat per la resolució de concessió, minorat en l'import percebut i degudament justificat a càrrec del crèdit 2006. El pagament es realitzarà a càrrec de l'aplicació pressupostària 61.39.02.245.08.2, codi de línia de subvenció T6951000 del pressupost de la Generalitat per a l'exercici 2007, condicionada a l'existència de crèdit adequat i suficient.  
Modalitat Cognoms i nom DNI  
Pintura Paula Bonet Herrero 53739325-H  
Arquitectura María Mestre Martí 04858948-S  
Una altra   
especialitat artística Jesús Rivera Quirante 94225943-H  
De conformitat amb el que establixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:   
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.   
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.   
València, 29 de desembre de 2006.- La secretària autonòmica de Cultura i Política Lingüística (p.d. Orde de 18.05.2006, DOGV núm. 5.266): Concepción Gómez Ocaña.